Harry, Meghan moet uit die literatuur leer | Netwerk24
Deur Dennis Fitzgerald, Melbourne 18 Januarie 2020 00:00
Die wêreld van literatuur bied 'n aantal verhale van koninklikes en hul probleme.
William Shakespeare gee ons Hamlet met die waansin en verraad van 'n broer, terwyl Macbeth vertel van die komplot deur 'n vrou.
Die gevolge van hierdie optrede is redelik tragies, met byna­ al die hoofkarakters wat sterf.
Daar is 'n paar positiewer verhale wat die koninklike egpaar prins Harry en Meghan tans moet lees voordat hulle die warmte van hul kastele verlaat.
'n Goeie beginpunt is The Prince and the Pauper van Mark Twain, wat die verhaal vertel van twee seuns wat mekaar se plekke inneem en meer leer van die wêreld waarin hulle leef.
Die prins laat sy koninklike lewe agter en sien vinnig hoe lyk die regte wêreld waarin die meeste van sy mense woon.
Hy kan wel na sy koninklike lewe terugkeer, wat nie 'n opsie vir prins Harry is nie.
Dit is natuurlik onwaarskynlik dat prins Harry ooit as 'n armlastige sal moet leef, maak nie saak wat gebeur nie.
Maar die werklikheid is dat die soeke na privaatheid, ongeag die resultaat, nie suksesvol sal wees nie en dit is die verskil tussen fiksie en die werklikheid.